**KAIŠIADORIŲ RAJONO SAVIVALDYBĖS ADMINISTRACIJOS ŽASLIŲ SENIŪNIJOS**

**IŠPLĖSTINĖS SENIŪNAIČIŲ SUEIGOS**

**PROTOKOLAS Nr. 1**

2022 m. sausio 26 d.

Žasliai

Sueiga įvyko 2022 m. sausio 26 d. 16.00 val. (nuotoliniu būdu).

Sueigos pirmininkė: (Duomenys nuasmeninti), Žaslių seniūnė.

Sueigos sekretorė: (Duomenys nuasmeninti), Žaslių seniūnijos vyriausioji specialistė.

DALYVAUJA penki sueigos nariai, kvorumas yra.

Guobos seniūnaitijos seniūnaitė (Duomenys nuasmeninti); Stabintiškių seniūnaitijos seniūnaitė (Duomenys nuasmeninti); Guronių seniūnaitijos seniūnaitė (Duomenys nuasmeninti); Senųjų Žaslių seniūnaitijos seniūnaitė (Duomenys nuasmeninti); Asociacijos „Stabintiškių bendruomenė“ valdybos pirmininkė (Duomenys nuasmeninti); Žaslių seniūnė (Duomenys nuasmeninti) ir Žaslių seniūnijos vyriausioji specialistė (Duomenys nuasmeninti).

DARBOTVARKĖ:

1. Dėl seniūnijos metinio (2021 metų) veiklos plano įgyvendinimo ataskaitos projekto pristatymo.
2. Dėl seniūnijos metinio (2022 metų) veiklos plano įgyvendinimo projekto pristatymo.
3. Kiti klausimai.
4. SVARSTYTA. Dėl seniūnijos metinio (2021 metų) veiklos plano įgyvendinimo ataskaitos

projekto pristatymo.

Pranešėja seniūnė (Duomenys nuasmeninti) pristatė 2021 metų veiklos ataskaitą. 2021 m. seniūnijai Seniūnijos veiklos programai įgyvendinti skirta 161.900,00 Eur, gautas finansavimas ir panaudota 152.920,63 Eur, 94,45 proc..

Priemonei „Seniūnijų ir seniūnų funkcijų vykdymas bei visuomenei naudingos veiklos organizavimas Savivaldybės administracijos struktūriniuose teritoriniuose padaliniuose – seniūnijose“ vykdyti skirta 30.300,00 Eur, panaudota 27.601,82 Eur, įvykdyta 91,1 proc. Lėšos panaudotos: seniūnijos administracinio pastato vidaus patalpų remontui (5998,73 Eur); administracinio pastato vidiniame kieme vaizdo stebėjimo kameros įrengimas (275,00 Eur); baldai ir kėdės (1.495,00 Eur); atsiskaitymui už komunalines paslaugas; 2-jų lengvųjų automobilių išlaikymui; kanceliarinėms, švaros prekėms; ryšio paslaugoms; 3-jų darbuotojų kvalifikacijai kelti; priemonių, skirtų visuomenei naudingai veiklai atlikti, įsigijimui; įsigyta automobilinė priekaba (990,00 Eur), motorinis pjūklas (599,00 Eur), seniūnijos administracinio pastato kieme segmentinės tvoros (34m) įrengimas (1050,00 Eur); prekėms, reikalingoms seniūnijos pastatų remontui ir priežiūrai , seniūnijos administracijos pastato apsaugai, reprezentacinėms prekėms.

Vykdant seniūnijos pagrindines funkcijas, 2021 metais: atlikti 52 notariniai veiksmai, gauta ir išnagrinėta prašymų ir skundų – 18, išduota pažymų juridiniams faktams patvirtinti – 150, leidimų laidoti seniūnijos teritorijoje, esančiose kapinėse (devyniose) – 56, leidimų prekiauti ar teikti paslaugas savivaldybės tarybos nustatytose viešosiose vietose - 38, leidimų atlikti kasinėjimo darbus – 7, gauta ir užregistruota dokumentų – 178, išsiųsta ir užregistruota informacinių siunčiamųjų dokumentų – 282, priimta gyvenamosios vietos atvykimo deklaracijų – 99 (iš jų 28 elektroniniu būdu pateikė), išvykimo iš LR deklaracijų – 9 (iš jų 5 elektroniniu būdu pateikė), išduota pažymų apie deklaruotą gyvenamąją vietą – 69, priimta prašymų įtraukti į asmenų, nedeklaravusių gyvenamosios vietos, apskaitą – 27, priimta sprendimų dėl gyvenamosios vietos deklaravimo duomenų naikinimo ar keitimo – 96, gauta ir užregistruota prašymų socialinei paramai gauti – 385, surašyti 90 buities tyrimo aktai dėl socialinės paramos ar socialinės rizikos šeimose, išrašyta 33 siuntimai atlikti visuomenei naudingą veiklą.

Priemonei „Seniūnijų kelių valymas, bendro naudojimo teritorijų tvarkymas, priežiūra, apšvietimas, atliekų tvarkymas, gyventojų skatinimas puoselėti aplinką“ vykdyti buvo skirta 66.300,00 Eur, panaudota 62.035,080 Eur, įvykdyta 93,6 proc. Lėšos panaudotos: kapinių priežiūrai (4,53 ha plotas) – 6000,00 Eur; bendro naudojimo teritorijų (2,65 ha) ir Budelių piliakalnio teritorijos (6 ha) priežiūrai (4155,44 Eur); sniego valymui nuo seniūnijos vietinės reikšmės kelių ir gatvių panaudota 21.712,24 Eur; vietinės reikšmės kelių apsaugos zonų priežiūrai: pakelių šienavimas (20,262 ha – 2329,12 Eur), iškirstų šakų surinkimas ir atvežimas (250 m3 – 1089,00 Eur); segmentinės tvoros įrengimas šiose kapinėse: Guronių 77 m – 1694,00 Eur; Cineikių 170 m – 4170,00 Eur; Čiviškių 100 m – 1900,00 Eur; kelio ženklų, lentelių su gatvių ir kaimų pavadinimais įsigijimui (380 Eur); įrengti 2 stendai Žaslių miestelio Vilniaus ir Naujažerio gatvėse (980,00 Eur); 3 konteineriai vandeniui kapinėse (1000 ltr.) (322,75 Eur); kilnojamų biotualetų nuomai bendro naudojimo teritorijose (Žaslių bažnyčios slėnyje, Naujažerio ir Statkūniškės ežero paplūdimiuose) bei civilinių kapinių teritorijose Žaslių, Mančiūnų, Krivonių (2128,04 Eur). Iš seniūnijos teritorijos išvežta: 375,54 m3 mišrių komunalinių atliekų ir 79,20 m3 žaliųjų atliekų (9070,72 Eur), bešeimininkių – 6,4 m3 ir stambiagabaričių atliekų– 293,8 m3.

Priemonei „Seniūnijų kelių bei gatvių remontas ir priežiūra“ vykdyti buvo skirta 29.200,00 Eur, panaudota 28.918,20 Eur, įvykdyta 99 proc. Lėšos panaudotos vietinės reikšmės kelių paprastajam remontui: zs32 VRK143-Daubara (316 m) – 10.056,82 Eur, zs6 Cineikiai-Čiviškių k. kapinės (319 m) – 9215,22 Eur; viešojo kelio zs42 (Bertešiūnai-Vilkakiemis) smėlio-žvyro mišiniu (90 m3) duobių užtaisymas (2499,00 Eur); kelių zs19, zs22, zs27 smėlio-žvyro mišiniu (50 m3) duobių užtaisymas (1684,32 Eur); kelio zs55 (Limino g.) Čiobiškio g. – Obuchovka kelkraščių sužeminimas (820m) 3100,00 Eur; kelio zs28 Mikalaučiškės-Mikalaučiškių žvyro karjeras 250 m ruožo paprastasis remontas 6740,40 Eur (lėšos gautos kelio būklės atstatymui po karinių pratybų).

Iš lėšų, gautų pagal Kelių priežiūros ir plėtros programą (toliau – KPP), seniūnijos viešųjų kelių bei gatvių su žvyro danga greideriavimui (86 km) bei žvyravimui (400 m3 smėlio-žvyro mišinio, 50 m3 žvyro skaldos) panaudota (23549,25 Eur); 400 m2 asfaltbetonio duobių taisymui (10.96800 Eur); iš KPP programos finansavimo atliktas kelio zs38 ((Šilo g., Pajautiškių g.) Guronys-Pajautiškės-Strošūnų miškas) kapitalinis remontas (18.310,08 Eur).

Priemonei „Seniūnijos teritorijoje esančių savivaldybės ir socialinių būstų remontas, priežiūra“ skirta 36.100,00 Eur, panaudota 34.365,53 Eur, įvykdyta 95,2 proc. - buitinių nuotekų tinklų įrengimas socialiniams būstams: Uvėdos g. 11, Stabintiškių k. (10.370,00 Eur) ir Papartėlių g. 7-2, Papartėlių k. (2.490,00 Eur); langų 2 vnt. Uvėdos g. 11-2, Stabintiškių k. ir langų ir durų pakeitimas Stoties g. 31-1, Guronių k. (1790,47 Eur) ir gyvenamojo namo Vilniaus g. 108, Žasliai stogo dangos keitimas su parengtu projektu (19.541,55 Eur).

NUTARTA (vienbalsiai). Pritarti seniūnės pristatytai seniūnijos metinio (2021 metų) veiklos plano įgyvendinimo ataskaitai.

1. SVARSTYTA. Dėl seniūnijos metinio (2022 metų) veiklos plano įgyvendinimo projekto

pristatymo.

Seniūnė supažindino apie numatytus poreikius skirti lėšas, seniūnijos veiklai finansuoti:

1. Pajautiškių mokyklai vandentiekio įvedimui (2000 Eur);
2. baigti remontuoti seniūnijos administracinio pastato 2-e aukšte salės sienas (2800 Eur);
3. įrengti elektros liniją Talpūnų k. Stoties g. (420 m. atkarpa) (11000 Eur) ir modernizuoti esančią elektros liniją Stabintiškių k. Stabintiškių g. (1200 m atkarpa) (33000 Eur);
4. Talpūnų kapinių tvorą pakeisti (340 m) 9000 Eur;
5. Įrengti takelį prie stendo kardinolo V. Sladkevičiaus tėviškėje, Guronių k., Vincento Sladkevičiaus gatvėje (1000 Eur);
6. Numatytos lėšos viešųjų teritorijų priežiūrai (šienavimas), pakelių šienavimas ir kt.

NUTARTA (vienbalsiai). Pritarti seniūnijos metinio (2022 metų) veiklos plano įgyvendinimo projektui.

1. Kiti klausimai.

Seniūnė paprašė Stabintiškių bendruomenės valdybos pirmininkę (Duomenys nuasmeninti)

pasidalinti bendruomenės vykdoma veikla. Numatę Stabintiškių kultūros namus įveiklinti (organizuoti šventes, vaikų užimtumą). Bendruomenė nori įsigyti kultūros namus. Seniūnė pasiūlė sudaryti panaudos sutartį dėl naudojimosi kultūros namais.

 Seniūnė pakvietė seniūnaites, bendruomenes aktyviai dalyvauti atnaujinant ir gerinant viešąją infrastruktūrą ir viešąsias erdves, pagal Kaišiadorių rajono savivaldybės tarybos 2021 m. gruodžio 23 d. sprendimu Nr. V17E-289 patvirtintą Kaišiadorių rajono savivaldybės gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašą. Su aprašu galima susipažinti Kaišiadorių savivaldybės interneto puslapyje <http://www.kaisiadorys.lt> nuorodoje teisės aktai.

Posėdžio pirmininkė (Duomenys nuasmeninti)

Posėdžio sekretorė (Duomenys nuasmeninti)